Tiszavasvári Város Önkormányzata

Képviselő-testületének

297/2012. (XII. 12.) Kt. számú 

határozata

A tiszavasvári 2448/10 hrsz-ú önkormányzati ingatlan „PRO-TEAM” Nonprofit Kft. részére történő használatba adásáról
Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület a tiszavasvári 2448/10 hrsz-ú, valóságban Tiszavasvári, Gépállomás u. 3. sz. alatti üzem és udvar megnevezésű, 5862 m2 nagyságú önkormányzati ingatlant 2013. január 01-től 2013. december 31-ig a „Pro-Team” Nonprofit Kft. (4400 Nyíregyháza, Lujza u. 4.) ingyenes használatába adja azzal, hogy a Kft. vállalja, hogy
· az ingatlanon ezen időtartam alatt az Önkormányzattal történt előzetes egyeztetés után és az Önkormányzat által történő utólagos ellenőrzés és elszámolás alapján bruttó 600.000 Ft összegben végez felújítási, karbantartási  munkákat, valamint 
· a foglalkoztatott csökkent munkaképességű dolgozók éves statisztikai átlag létszáma legalább 60 fő legyen, melyről a Kft. írásban köteles nyilatkozni. 

Felkéri a polgármestert, hogy a haszonkölcsön szerződést a Kft. ügyvezetőjével kösse meg.

Határidő: 2012. december 31.

                   Felelős: Dr. Fülöp Erik polgármester

Bundáné Badics Ildikó

